**Lõpparuande vorm**

**„Kohaliku omavalitsuse üksuse riigikaitselise kriisivalmiduse suurendamine“**

Riigieelarvelise toetuse lepingu nr : 6.4-2.1.1/191ML

Aruande esitaja: Lääne-Nigula Vallavalitsus

Projekti läbiviimise aeg: märts 2024 – detsember 2024

Aruande koostamise kuupäev: 15.01.2025

|  |  |  |
| --- | --- | --- |
| **Projekti toetusega kaasnevad kulud (kululiik sh selgitus kulude arvutuse kohta)**  | **Projekti eelarve kulud** | **Tegelikud kulud**  |
| Valla 9 hoonele generaatorivalmiduste ehitamine ning olemasoleval 4 hoone valmiduste nõuetele vastavaks ehitamine.  | **29 966,86** | **29 966,86** |
| 5 mobiilse generaatori soetamine Nõva, Noarootsi, Risti, Kullamaa ja Martna osavalda | **9 460,00** | **9 143,90** |
| Magamisvahendid 100 komplekti (50 välivoodit, 50 madratsit, 100 teki ja padja komplekti, 100 voodipesukompleti, sh tekikott, padjapüür ja lina) | **7 246,00** | **7006,93** |
| Kolm välikäimla komplekti koos kätepesuseadmega (Linnamäe, Taebla, Palivere)  | **2 958,50** | **2 958,50** |
| Ühenduskaablid mobiilsetele generaatoritele, 4 tk | **0** | **553,88** |
| **KULUD KOKKU:** | **49631,36** | **49630,07** |

|  |
| --- |
| **Projekti tulemused** *(Kuidas projekt oma eesmärgi (d) täitis? Kas ja mil määral saavutasite taotluses püstitatud eesmärgid? Millised /tulemused saavutati? Kuidas tehtud investeering/soetus muutis kohaliku omavalituse kriisivalmiduse taset)* |
| Püstitatud eesmärgid saavutati, eraldi saab välja tuua generaatori ühenduste loomised, välikäimlate, mobiilsete generaatorite ja magamisvarustuse soetamise planeeritud mahus. Läbi projekti investeeringute on Lääne-Nigula vald oluliselt paremini ettevalmistatud kriisiolukordadeks, saavutades parema toimepidevuse üle valla paiknevatel hoonetel, võimekuse pakkuda kriisis paremaid hügieenitingimusi ja varustada vajadusel abivajajad kvaliteetset magamisvarustusega. |
| **Projekti tegevuste väljundid** (*Loetlege läbiviidud tegevused ja soetatud varad. Kirjeldage nende kasutamine. Kuidas on tagatud investeeringute kasutus, kättesaadavus ja töökorras hoidmine? Nimetage vastutaja ja säilitamise asukoht)* |
| Projekti kõige mahukamaks tegevuseks oli generaatori ühenduste rajamine ja testimine valla 13-le evakuatsiooni ja kerksuskeskuse funktsiooniga hoonele. Eesmärgiks oli seatud luua võimekused toimepidavate hoonete näol kõikidesse valla piirkondadesse. Tegevuste juures oli rõhk elektripaigaldiste seaduslikkuses ja turvalisuses. Hangiti nii projekteerimis- kui ehitustööd vajaminevate lubadega, auditeerimine ja testimine. Testimiste juures viibisid iga piirkonna tehnilise taristuga kokku puutuvad teenistujad. Kullamaa, Risti, Martna, Noarootsi ja Nõva keskused said endale projekti raames mobiilsed 7,5 kW diiselgeneraatorid. Ühenduste testimisel kasutati nimetatud piirkondades soetatud generaatoreid. Projekti raames valmistati mobiilsetele generaatoritele vajaminevad ühenduskaablid. Tagamaks suuremates asulates ühisveevärgi ja –kanalisatsiooni toimepidevuse katkemisel paremaid hügieenitingimusi, soetati projekti raames kolm mobiilset välitualetti koos kätepesu võimalusega. Vallal on koostööpartner, kellel on võimekus käimlaid tühjendada ja hooldada. Magamisvarustuse hankimisel lähtusime eesmärgist soetada vahendid 100 inimese tarbeks. Konsulteerisime valiku tegemiseks nii evakuatsiooniekspertide kui Ukrainas sealsete evakuatsioonikohtades käinud inimestega. Voodite ja madratsite valikul lähtusime kandevõimest ja kompaktsusest. Arvestasime, et osa varustust oleks kõrgem (välivoodid), mis aitab nt eakamatel seda kergemini kasutada. Kõik vahendid on eraldi kandekottides ja kokku pakitavad. Samas on välivoodeid ja madratseid võimalik kasutada nii koos kui eraldi. Teki ja padja komplektid said soetatud lähtuvalt soojapidavusele ja sobivale suurusele. Magamisvarustuse lahutamatuks osaks on voodipesu, mille hulgas tekikott, padjapüüd ja lina. Selline lahendus on tingitud vajadusest tagada paremad hügieenitingimused ja soetatud vahendite (voodi, madrats, tekk, padi) pikajaline säilimine ja kasutusmugavus. Valikul sai lähtutud, et toodetel oleks vähemalt 60 kraadise pesutemperatuuri võimalus ning üldtunnustatud tekstiilitööstuse sertifikaadid, andes seeläbi kindlustunde erinevatele inimestele magamisvarustuse kasutamisel. Soetatud vahendite kasutamiseks ja korrahoiuks on loodud vastavad juhendid. Vastutajateks on kas osavallavanemad või haldurid, täpsemalt kirjeldatud valla HOLP-is. Mobiilsed generaatorid paiknevad Kullamaa, Risti, Martna, Noarootsi ja Nõva osavaldade keskustes, valla hoonetes. Välikäimlad paiknevad Taeblas ja Linnamäel valla hoonetes ning Paliveres Palivere VPK laos. Magamisvarustus paikneb Taebla vallamajas, mis on ühtlasi üks valla evakuatsioonikoht. |
| **Hinnang projekti elluviimisele** *(Kuidas kulges projekti elluviimine? Kas tegevuste läbiviimisel/tulemustes oli erinevusi või kõrvalekaldeid võrreldes kavandatuga, millest tulenevalt? Kuidas probleeme lahendati?)*  |
| Arvestades püstitatud eesmärke, saavutati need üldiselt planeeritud ajakavas. Olid mõningad tarnete ja dokumentatsiooni viivitused aga need lahenesid. Projekti elluviimise ajal vahetus vallapoolne projekti koordinaator, kelleks sai käesoleva aruande koostaja. Generaatorid ja magamisvarustus õnnestus hankida esialgsest eelarvest odavamalt. Ülejäänud rahaliste vahendite eest soetati generaatorite ühenduskaablid neljale generaatorile, ühel generaatoril oli kaabel varasemalt soetatud. |
| **Aruandele lisatud kuludokumentide koopiate loetelu** |
| Lightup Consulting OÜ – Arve nr 1121Lightup Consulting OÜ – Arve nt 1122Kemmerling OÜ – Arve nr 171924Generaator24 OÜ – Arve nr G-5422Jahipaun OÜ – Arve nr 202349195United Capital Sales OÜ – Arve nr 102734Runikon Retail OÜ – Arve nr 6000018369Jysk Linnen'n Furniture OÜ – Arve nr 9024505208Maksekorraldus nr 24207Maksekorraldus nr 25197Maksekorraldus nr 31051Maksekorraldus nr 30982Maksekorraldus nr 31049Maksekorraldus nr 30936Maksekorraldus nr 31042Maksekorraldus nr 31052 |

Aruande koostamise kuupäev: 15.01.2024

Janno Randmaa

vallavanem

koostanud: Andrus Eilpuu Lääne-Nigula Vallavalitsuse liige